Diari Oficial de la Generalitat Valenciana


Sumari del DOGV 3145, del 18-12-1997 (1997/12050)

RESOLUCIÓ de 28 d'octubre de 1997 per la qual es convoquen els cursos d'adaptació del règim jurídic de determinat personal fix a la naturalesa dels seus llocs de treball.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3145

Data del DOGV
:   18-12-1997

Secció del DOGV
:   AUTORITATS I PERSONAL - CURSOS DE FORMACIÓ

Número del document
:   1997/12019


Data del document
:   28-10-1997

Organisme emissor
:   Universitat d'Alacant

Tipus de document
:   Resolució

4099 RESOLUCIÓ de 28 d'octubre de 1997 per la qual es convoquen els cursos d'adaptació del règim jurídic de determinat personal fix a la naturalesa dels seus llocs de treball. [97/M12422]
  
La Universitat d'Alacant, fent ús de les competències que li atorga la legislació vigent, d'acord amb el pacte per a l'adaptació del règim jurídic del personal de les universitats públiques valencianes al caràcter dels llocs de treball que ocupen i que va ser signat amb les centrals sindicals FETE-UGT, FE-CC OO-PV i el Sindicat de Funció Pública de CGT-PV, tot això com a conseqüència de l'aplicació de la disposició transitòria primera del Text Refós de la Llei de Funció Pública Valenciana, va publicar la Resolució del dia 27 de febrer de 1997 (DOGV del 13 de març) per la qual es dictaven les normes que havien de regular aquest procés d'adaptació.
  
En conseqüència, d'acord amb el que disposa la resolució esmentada i en atenció a les atribucions que atorga la Llei d'Autonomia Universitària i l'Estatut d'aquesta Universitat, resol:
  
Convocar cursos selectius per a l'adaptació del règim jurídic del personal laboral fix de la Universitat d'Alacant al caràcter funcionarial dels llocs de treball que ocupen, d'acord amb les següents:
  
Bases de la convocatòria
  
Primera. Objecte de la convocatòria
  
Aquesta convocatòria té l'objecte d'adaptar el caràcter jurídic del personal laboral fix de la Universitat d'Alacant, a què es refereix la base segona d'aquesta convocatòria, al caràcter administratiu dels llocs de treball que ocupa, a través dels processos que disposa la Resolució del Rectorat d'aquesta Universitat de data 18 d'abril de 1997.
  
Segona. Condicions dels aspirants
  
1. Per a ser admesos als processos d'adaptació objecte d'aquesta convocatòria, els aspirants han de tenir les condicions següents:
  
a) Ser personal contractat laboral fix de la Universitat d'Alacant.
  
b) Trobar-se en una de les situacions administratives següents:
  
a) Ocupar amb un contracte laboral fix un lloc de treball classificat com a administració especial dels grups A, B i C (Servei d'Informàtica i SIBID) en la relació de llocs de treball d'aquesta Universitat, o tenir un contracte laboral en plaça classificada d'Administració general d'acord amb les categories descrites en l'annex I.
  
b) Trobar-se en qualsevol tipus d'excedència de les que disposa el Conveni Col·lectiu de les Universitats Públiques de la Comunitat Valenciana, sempre que l'últim lloc de treball que van ocupar estiga classificat com a administració especial o hi haja correspost actualment d'acord amb l'article 16 del Text Refós de la Llei de la Funció Pública Valenciana.
  
c) Ocupar un lloc dels descrits amb caràcter provisional, amb motiu de cessament o de reingrés des d'una situació d'excedència.
  
2. A l'efecte de l'adscripció del personal inclòs en l'àmbit d'aplicació d'aquesta convocatòria en els cursos selectius que escaiga, s'estableixen els nivells següents:
  
Nivell I: (punt primer de la Resolució de 18.04.97).
  
Personal laboral fix dels grups A, B i C (SIBID i Servei d'Informàtica) que exercisca llocs de treball classificats com a administració especial en la relació de llocs de treball, sempre que l'accés a la Universitat s'haja produït amb posterioritat a l'1 de gener de 1990, a través de proves selectives de lliure accés desenvolupada segons el que disposava el Conveni Col·lectiu vigent aleshores o amb posterioritat a l'1 de gener de 1988 mitjançant proves selectives d'accés lliure, que comportaren l'acreditació de coneixements generals d'administració pública i els específics del lloc de treball.
  
Nivell II: (punt segon de la Resolució de 18.04.97).
  
Personal laboral fix dels grups A, B i C (SIBID i Servei d'Informàtica) que tinga aquesta condició per haver fet proves selectives amb anterioritat a l'entrada en vigor del I Conveni Col·lectiu de les Universitats Públiques Valencianes, distintes de les indicades en l'apartat b) del punt primer o amb posterioritat a aquesta data, pel sistema de promoció interna i exercisca llocs de treball classificats com a administració especial en la relació de llocs de treball.
  
Nivell III. (punt tercer de la Resolució de 18.04.97).
  
Personal laboral fix dels grups A, B i C (SIBID i Servei d'Informàtica) que exercisca llocs de treball classificats com a administració especial i haja adquirit aquesta condició, qualssevol que fóra la data en què açò es va produir, sense haver superat cap prova convocada amb aquest objecte específic.
  
Nivell IV. (punt quart de la Resolució de 18.04.97).
  
Personal laboral fix que exerceix llocs d'administració general, qualsevol que siga la data d'entrada i el procés de selecció seguit.
  
3. En referència al que s'ha dit, el personal que es trobe en qualsevol tipus d'excedència ha d'acollir-se a l'efecte d'aquesta convocatòria al nivell establit per a l'últim lloc de treball que estiguera ocupant amb anterioritat a aquesta situació i segons les seues condicions d'accés.
  
Tercera. Presentació de sol·licituds i admissió dels aspirants
  
l. Els qui vulguen participar en el procés d'adaptació objecte d'aquesta convocatòria han de fer-ho constar en una sol·licitud, segons el model que s'adjunta en l'annex III d'aquesta Resolució, en la qual l'aspirant haurà d'indicar el nivell al qual s'acull segons els que estableix el punt 2 de la base segona.
  
2. Totes les sol·licituds han d'anar adreçades al gerent de la Universitat d'Alacant i s'han de presentar en el Registre d'Entrada de la Universitat o en la forma que estableix l'article 38 de la Llei de Règim Jurídic d'Administracions Públiques i del Procediment Administratiu Comú, en el termini de 20 dies, comptadors a partir de la publicació d'aquesta convocatòria.
  
3. En acabar el termini de presentació de sol·licituds es publicarà la llista provisional d'admesos i exclosos a la realització dels processos d'adaptació. En l'últim cas, s'especificarà en aquest últim cas els motius per a això i s'adscriurà els admesos en el nivell que corresponga d'acord amb el punt 2 de la base segona.
  
4. En publicar la llista a la qual es refereix el paràgraf anterior els aspirants poden formular en el termini de 10 dies, comptadors a partir del següent a la publicació de les llistes, les al·legacions que creguen convenients, com també esmenar les deficiències que hi puga haver en la documentació, d'acord amb el que disposa l'article 71 de la Llei 30/1992 de Règim Jurídic de les Administracions Públiques i del Procediment Administratiu Comú.
  
5. En acabar el termini anterior i després de solucionar els defectes i vistes les reclamacions, es dictarà una resolució amb les llistes definitives d'admesos, que es farà pública.
  
6. El Servei de Gestió de Personal de la Universitat d'Alacant farà públic el calendari de realització dels cursos disposats en aquesta convocatòria i el lloc de realització d'aquests. Així mateix designarà, d'acord amb la Gerència de la Universitat el professorat que haurà d'impartir-los.
  
Quarta. Desenvolupament dels processos d'adaptació
  
l. Duració dels cursos:
  
D'acord amb el que estableix la Resolució de 13 de març de 1997, les hores de duració dels cursos, per a cadascun dels grups i nivells que s'inclouen en el punt 2 de la base segona d'aquesta convocatòria, són les que s'indiquen a continuació:
  
Grups de titulació:
  
 A B C D
  
Nivell 1 50 hores 30 hores 12,5 hores -
  
Nivell 2 150 hores 90 hores 37,5 hores -
  
Nivell 3 200 hores 120 hores 50 hores -
  
Nivell 4 - - 25/20 hores 15/10 hores
  
2. Assistència als cursos:
  
Per a l'adaptació a la condició de funcionari de carrera de la Universitat d'Alacant a través del procediment establit en aquesta convocatòria, a més de superar les corresponents proves avaluadores, serà un requisit indispensable l'assistència a un 85%, com a mínim, de la duració total del curs selectiu al qual s'estiga adscrit sense perjudici del que disposa el punt 12 de la Resolució del 13 de març de 1997, per als casos de malaltia degudament acreditada.
  
3. Avaluació continuada:
  
La comissió avaluadora dels cursos objecte d'aquesta convocatòria farà una avaluació continuada del personal adscrit a aquests.
  
4. Prova final:
  
En acabar els cursos selectius es farà una prova final sobre els continguts dels temaris de les matèries impartides en aquests, que es detallen en l'annex II d'aquesta convocatòria
  
5. Qualificació de les proves:
  
5.l. Tant l'avaluació continuada com la prova final del curs selectiu seran valorades per la comissió qualificadora de 0 a 10 punts.
  
5.2. Per a la superació final del procés selectiu, per tant, per a adquirir la condició de funcionari de carrera, cal obtenir-hi la qualificació d'apte.
  
La qualificació d'apte s'obtindrà quan s'arribe a una puntuació igual o superior a 10 punts, com a resultat de sumar la mitjana de les qualificacions obtingudes en l'avaluació continuada i en la prova final del curs selectiu.
  
5.3. Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és un requisit indispensable per a la superació del procés d'adaptació.
  
Cinquena. Publicitat de les llistes d'aprovats
  
l. En acabar els cursos selectius, la comissió qualificadora farà públic en els taulers d'anuncis de la gerència de la Universitat les llistes del personal que ha participat amb la qualificació d'apte o no apte i que constituiran les llistes d'aspirants que han superat el procés objecte d'aquesta convocatòria.
  
2. La comissió avaluadora elevarà al rector la llista d'aspirants que han superat el procés d'adaptació per a la seua publicació definitiva.
  
Sisena. Comissió qualificadora i professorat dels cursos
  
1. Les comissions qualificadores dels processos d'adaptació que hauran de realitzar l'avaluació continuada dels cursos selectius, com també la qualificació de les proves finals d'aquests, es nomenarà per resolució del rector.
  
2. A l'efecte de comunicacions i de qualsevol altra incidència derivada d'aquesta convocatòria, la comissió qualificadora tindrà la seu en la gerència de la Universitat.
  
3. El règim jurídic de funcionament de les comissions qualificadores serà el que estableix la Llei 30/1992 de Règim Jurídic de les Administracions Públiques i del Procediment Administratiu Comú, per al funcionament d'òrgans col·legiats, els seus membres s'han d'abstenir i poden ser objecte de recusació per les persones interessades, quan concórreguen en aquells algunes de les causes que disposen els articles 28 i 29 de l'esmentada llei.
  
4. Els cursos que són objecte d'aquesta convocatòria seran impartits pel personal que presta els seus serveis en aquesta amb capacitació suficient.
  
5. La Universitat disposarà les mesures que siguen necessàries per a garantir la informació als representants sindicals sobre el desenvolupament dels processos i de les actuacions de les comissions qualificadores.
  
Setena. Comissió d'admissió als processos establits en aquesta convocatòria
  
A fi d'una acció transparent i correcta pel que fa a l'adscripció i admissió del personal afectat per aquesta convocatòria als nivells que estableix aquesta, es constitueix una comissió d'admissió integrada per la institució i els sindicats amb representació en aquesta.
  
La comissió estarà presidida pel gerent de la Universitat i estarà composta, pels membres següents:
  
- Per part de la institució: el vicegerent, un representant del Servei de Gestió de Personal i un representant del Servei de Planificació i Estudis.
  
- Per la part sindical: un representant de CC OO, un representant de la UGT i un representant de la CSI-CSIF
  
Vuitena. Recursos
  
Aquesta convocatòria, les seues bases com també els actes administratius que es deriven d'aquesta i de les actuacions de la comissió avaluadora, podran ser impugnats en la forma que estableix la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
Alacant, 28 d'octubre de 1997.- El gerent: Luis G. Ramos Gutiérrez.
  
ANNEX I
  
Grup A
  
Cap del Servei d'Informàtica
  
Tècnic de sistemes. Subdirector
  
Analista de sistemes
  
Cap de Gabinet de Premsa
  
Cap del Servei de Normalització Lingüística
  
Tècnic superior d'educació física
  
Tècnic superior de laboratori
  
Periodista
  
Subdirector de biblioteca \*
  
Grup B
  
Arquitecte tècnic
  
Analista programador
  
Subdirector de biblioteca \*
  
Tècnic mitjà de laboratori
  
Tècnic mitjà de biblioteca
  
Grup C
  
Operador cap de sala
  
Operador
  
Administratiu en cap de negociat
  
Gestor de suport biblioteca \*
  
Grup D